Foto’s: N3 gesluit na trok-ongelukFoto: Netcare 911 Drie mense het ŉ noue ontkoming gehad nadat ŉ vragmotor wat watte vervoer het vanoggend op die N3-deurpad omgeslaan het. Chris Botha, ŉ woordvoerder van Netcare 911, sê die vragmotor het in ŉ suidelike rigting op die deurpad naby Balgowan, KwaZulu-Natal, omgeslaan. Die rede vir ongeluk is nog nie bekend nie. “ŉ Ligte voertuig wat langs die vragmotor bestuur het, was ook in die ongeluk betrokke. Gelukkig is niemand in die ongeluk beseer nie,” het Botha gesê. Die hoofweg na Durban is naby die toneel vir verkeer gesluit terwyl die toneel opgeruim word.